APSTIPRINĀTS

ar Rīgas domes Izglītības, kultūras un sporta departamenta

10.02.2022. iepirkuma komisijas sēdes lēmumu

protokols Nr. 1

RĪGAS DOMES IZGLĪTĪBAS, KULTŪRAS UN SPORTA DEPARTAMENTA

ATKLĀTA KONKURSA

**„Elektroniskā žurnāla informācijas sistēmas pakalpojumi Rīgas domes Izglītības, kultūras un sporta departamenta padotībā esošo pirmsskolas izglītības iestāžu vajadzībām”**

NOLIKUMS

Iepirkuma identifikācijas numurs RD IKSD 2021/3

Rīga, 2022

# VISPĀRĪGA INFORMĀCIJA

## **Pasūtītājs - Rīgas domes Izglītības, kultūras un sporta departaments** (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: iksd@riga.lv, tīmekļa vietne [www.iksd.riga.lv.](http://www.iksd.riga.lv/)

## **Pasūtītāja pircēja profils** https://www.eis.gov.lv/EKEIS/Supplier/Organizer/268.

## **Iepirkuma procedūras veids:** atklāts konkurss „Elektroniskā žurnāla informācijas sistēmas pakalpojumi Rīgas domes Izglītības, kultūras un sporta departamenta padotībā esošo pirmsskolas izglītības iestāžu vajadzībām” tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1. punktu (turpmāk – Iepirkums).

## **Iepirkuma identifikācijas numurs:** RD IKSD 2021/3.

## Iepirkumu organizē ar Rīgas domes Izglītības, kultūras un sporta departamenta 04.03.2021. rīkojumu Nr. DIKS-21-164-rs pilnvarotā Iepirkuma komisija.

## **Pasūtītāja kontaktpersonas:** Kristīne Graudumniece, e-pasts kristine.graudumniece@riga.lv.

# INFORMĀCIJA PAR IEPIRKUMA PRIEKŠMETU

## Iepirkuma priekšmets: elektroniskā žurnāla informācijas sistēmas pakalpojumi Rīgas domes Izglītības, kultūras un sporta departamenta padotībā esošo pirmsskolas izglītības iestāžu vajadzībām (turpmāk – Pakalpojums) saskaņā ar Iepirkuma nolikumā un tā pielikumos noteiktajām prasībām (turpmāk – Nolikums).

## Iepirkuma priekšmets nav sadalīts iepirkuma priekšmeta daļās.

## Iepirkuma nomenklatūra CPV galvenais kods: 72212190-7 (Izglītības programmatūras izstrādes pakalpojumi) vai 48190000-6 (Izglītības programmatūras pakotne).

# LĪGUMA IZPILDES LAIKS, VIETA UN PAREDZAMĀ LĪGUMCENA

## Līguma izpildes vieta ir Rīgas pilsētas administratīvā teritorija.

## Iepirkuma rezultātā tiks slēgts pakalpojumu līgums (turpmāk – Līgums) saskaņā ar projektu Nolikuma 4. pielikumā.

## Līgums tiek slēgts uz 60 (sešdesmit) mēnešiem, skaitot no Pakalpojuma sniegšanas uzsākšanas dienas vai līdz Līguma 3.4. punktā noteiktās paredzamās līgumcenas bez pievienotā vērtības nodokļa (turpmāk – PVN) sasniegšanai. Līgums tiek izbeigts ar Līguma 3.4. punktā noteiktās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.

## Iepirkuma paredzamā līgumcena 60 (sešdesmit) mēnešu periodam ir līdz 534 615.00 EUR (pieci simti trīsdesmit četri tūkstoši seši simti piecpadsmit *euro*) bez PVN, kas aprēķināta, paredzamo līgumcenu 12 (divpadsmit) mēnešu periodam līdz 106 923 EUR (viens simts seši tūkstoši deviņi simti divdesmit trīs *euro*) bez PVN reizinot ar 5 gadu periodu.

## Paredzamā līgumcena ir noteikta saskaņā ar PIL 11.panta otro daļu kā pasūtītāja plānotā kopējā samaksa par iepirkuma līguma izpildi, ko piegādātājs var saņemt no Pasūtītāja. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot PVN). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.

## Iepirkuma līgums tiks noslēgts pēc Rīgas domes 26.01.2022. saistošu noteikumu Nr.115 “Par Rīgas valstspilsētas pašvaldības 2022. gada budžetu” 16. punktā[[1]](#footnote-1) noteikto darbību izpildes.

# PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA

## Pasūtītājs savā pircēja profilā tīmekļvietnē [www.eis.gov.lv](http://www.eis.gov.lv/) (turpmāk – pircēja profils) nodrošina brīvu un tiešu elektronisku piekļuvi Nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.

## Ja ieinteresētais pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: „Informācijas pieprasījums Iepirkumā Nr. RD IKSD 2021/3”. Par pieprasītās informācijas izsniegšanu drukātā veidā, kas Pasūtītājam jāsniedz 3 (trīs) darba dienu laikā pēc tam, kad saņemts informācijas izsniegšanas pieprasījums, Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.

## Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.

## Ja Pasūtītājs izdarījis grozījumus Nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.

## Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk. Nolikums, tā grozījumi un atbildes uz ieinteresēto pretendentu jautājumiem.

## Ieinteresētais pretendents Elektronisko iepirkumu sistēmas (turpmāk -EIS) e-konkursu apakšsistēmā Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[[2]](#footnote-2).

## Informācijas apmaiņa starp Pasūtītāju un pretendentu notiek elektroniski e-pastā vai EIS konkursa apakšsistēmā šī Iepirkuma sadaļā.

# PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA

## Pretendenti iesniedz piedāvājumus, izmantojot EIS e-konkursu apakšsistēmu saskaņā ar Ministru kabineta 28.02.2017. noteikumiem Nr. 108 „Publisko elektronisko iepirkumu noteikumi”.

## Pretendenti savus piedāvājumus iesniedz EIS e-konkursu apakšsistēmā līdz 21.03.2022. plkst. 10.00.

## Piedāvājumi tiek atvērti EIS e-konkursu apakšsistēmā tūlīt pēc Nolikumā noteiktā piedāvājumu iesniegšanas termiņa beigām. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.

# PIEDĀVĀJUMU NOFORMĒŠANAS UN IESNIEGŠANAS PRASĪBAS

## Pretendenta piedāvājums sastāv no šādiem dokumentiem:

### pretendenta pieteikums dalībai Iepirkumā, kas ietver arī finanšu piedāvājumu (atbilstoši Nolikuma 2. pielikumam);

### pretendenta tehniskais piedāvājums (atbilstoši Nolikuma 3. pielikumam);

### pretendenta kvalifikācijas dokumenti (atbilstoši Nolikuma 7. sadaļā noteiktajam);

## Piedāvājumu drīkst iesniegt tikai elektroniski EIS e-konkursu apakšsistēmā. Ārpus EIS vai pēc Nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nevar apdraudēt EIS sistēmas darbību un nevar ierobežot piekļuvi piedāvājumā ietvertajai informācijai, pretēji piedāvājums netiks izskatīts.

## Pretendents piedāvājuma dokumentus sagatavo elektroniski ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz .pdf vai .edoc formātā. Pretendents ir atbildīgs par iesniegto dokumentu .pdf vai .edoc formātā atbilstību Nolikuma prasībām.

## Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.

## Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.

## Ja piedāvājumu iesniedz piegādātāju apvienība, pieteikumā jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta piedāvājumā iekļautos dokumentus.

## Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.

## Pretendents, parakstot pieteikumu, apliecina visu iesniegto dokumentu, atvasinājumu un tulkojumu pareizību. Ja Iepirkuma komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu, atvasinājumu un tulkojumu pareizības apliecinājumu papīra formātā.

## Iesniedzot piedāvājumu, pretendents pilnībā piekrīt visiem Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertajiem nosacījumiem.

## Pretendents Iepirkumā var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.

## Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu vai citas informācijas iesniegšanu.

# PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI

## Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā. Pretendentu kvalifikācijas un piedāvājumu atbilstības pārbaudei pretendents iesniedz šādus dokumentus:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais/-ie dokuments/-i** |
| **7.1.1.** | Normatīvajos aktos noteiktajā kārtībā ir reģistrēti:   1. pretendents, t.sk.:    1. ja piedāvājumu iesniedz personālsabiedrība, personālsabiedrība un visi personālsabiedrības biedri,    2. ja piedāvājumu iesniedz piegādātāju apvienība, visi piegādātāju apvienības dalībnieki, 2. ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir vismaz 10 procenti no Līguma vērtības, 3. ja attiecināms, personas, uz kuru spējām pretendents balstās. | Pretendents iesniedz pieteikumu atbilstoši  Nolikuma 2. pielikuma prasībām.  Latvijas Republikas Uzņēmumu reģistra Komercreģistrā reģistrētam pretendentam dokuments par pretendenta reģistrāciju Uzņēmumu reģistra Komercreģistrā nav jāiesniedz.  Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu |
| **7.1.2.** | Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Nolikuma 2.pielikuma paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā) (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu.  Pilnvarā precīzi jānorāda pilnvarotajai personai piešķirto tiesību un saistību apjoms.  Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.  Komisija pieprasa informāciju no Uzņēmuma reģistra, lai gūtu pārliecību par pārstāvības tiesībām un pārstāvības apjomu.  Ja pieteikumu nav parakstījusi persona ar pārstāvības tiesībām, tad piedāvājums tiek noraidīts. |
| **7.1.3.** | Pretendenta pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, likviditātes kopējais koeficients (*bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”*) ir vismaz 1,00.  Pretendentam ir pozitīvs pašu kapitāls (*Bilances postenis “Pašu kapitāls kopā”).*  Ja pretendents ir personu apvienība, tad šajā punktā noteiktās prasības attiecinātas vienīgi attiecībā uz tādiem piegādātāju apvienības dalībniekiem, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. | Pasūtītājs pārbauda pretendenta atbilstību šī punkta prasībām, ņemot vērā informāciju par pretendenta pēdējā gada finanšu pārskatu, kas līdz piedāvājuma iesniegšanas termiņa pēdējai dienai iesniegts Valsts ieņēmumu dienestā un publiski pieejams Uzņēmuma reģistrā.  Ārvalstīs reģistrētajiem pretendentiem jāiesniedz finanšu pārskati (ar tulkojumu latviešu valodā), kas iesniegti attiecīgās valsts kompetentajā institūcijā. |
| **7.1.4.** | Pretendentam iepriekšējo 3 (trīs) gadu laikā (2019., 2020., 2021., kā arī 2022. gadā līdz piedāvājumu iesniegšanas termiņa beigām) ir pieredze iepirkuma priekšmetam līdzvērtīgu pakalpojumu sniegšanā.  Par līdzvērtīgiem pakalpojumiem uzskatāmi pakalpojumi, kas atbilst CPV kodam 72212190-7 (Izglītības programmatūras izstrādes pakalpojumi) vai 48190000-6 (Izglītības programmatūras pakotne).  Ja pretendents ir personu apvienība, tad vismaz vienam apvienības dalībniekam jāizpilda šajā punktā noteiktās prasības. | Pretendents iesniedz pieteikumu atbilstoši  Nolikuma 2. pielikuma prasībām, kur aizpilda tabulu „Pretendenta pieredzes apliecinājums”.  Pretendents iesniedz vismaz 1 (vienu) pozitīvu atsauksmi no klienta (pasūtītāja), kurā iekļauta informācija par:   1. pakalpojuma saņēmēju un tā kontaktinformāciju; 2. pakalpojuma sniegšanas laiku; 3. īsu pakalpojuma raksturojumu; 4. pakalpojuma kvalitāti. |
| **7.1.5.** | Pretendentam ir pieredze lietojumprogrammatūras pakalpojumu (*Software as a Service*) pakalpojumu sniegšanā (izņemot biroja programmatūras nomu).  Ja pretendents ir personu apvienība, tad vismaz vienam apvienības dalībniekam jāizpilda šajā punktā noteiktās prasības. | Pretendents iesniedz pieteikumu atbilstoši  Nolikuma 2. pielikuma prasībām, kur aizpilda tabulu „Pretendenta pieredzes apliecinājums” un norāda informāciju par pretendenta praktisko pieredzi lietojumprogrammatūras pakalpojumu sniegšanā. |
| **7.1.6.** | Pretendents ir piedāvātās programmatūras ražotājs vai ražotāja pārstāvis, kuram ir tiesības veikt programmatūras pielāgojumus klienta vajadzībām.  Ja pretendents ir personu apvienība, tad vismaz vienam apvienības dalībniekam jāizpilda šajā punktā noteiktās prasības. | Pretendents iesniedz pieteikumu atbilstoši  Nolikuma 2. pielikuma prasībām, kur aizpilda tabulu „Pretendenta pieredzes apliecinājums” un iesniedz pretendenta apliecinājumu vai piedāvātās sistēmas ražotāja apliecinājumu par pretendenta tiesībām pārstāvēt sistēmas ražotāju un veikt piedāvātās sistēmas pielāgojumus Pasūtītāja vajadzībām. |
| **7.1.7.** | Pretendentam ir pieredze tādas lietojumprogrammatūras izstrādē vai uzturēšanā, kurā tiek uzturētas un pārvaldītas vismaz 70 (septiņdesmit) iestādes (vai uzņēmuma struktūrvienības), nodrošinot vienotu lietotāju administrēšanu.  Ja pretendents ir personu apvienība, tad vismaz vienam apvienības dalībniekam jāizpilda šajā punktā noteiktās prasības. | Pretendents iesniedz pieteikumu atbilstoši  Nolikuma 2. pielikuma prasībām, kur aizpilda tabulu „Pretendenta pieredzes apliecinājums” un norāda pieredzi lietojumprogrammatūras, kurā tiek uzturētas un pārvaldītas vismaz 70 (septiņdesmit) iestādes (vai uzņēmuma struktūrvienības), nodrošinot vienotu lietotāju administrēšanu, izstrādē vai uzturēšanā.  Klienta atsauksme par sniegto pakalpojumu, norādot līguma nosaukumu, noslēgšanas datumu un iestāžu vai struktūrvienību skaitu. |
| **7.1.8.** | Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura. | Pretendents sniedz informāciju atbilstoši Nolikuma 2. pielikuma 15) punktam.  Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.  Pretendents pierāda Pasūtītājam, ka viņa rīcībā būs nepieciešamie resursi, iesniedzot vienošanos vai tās apliecinātu kopiju par sadarbību Līguma izpildē, kurā norādīts:   1. persona, kura ir pilnvarota pārstāvēt personu apvienību Iepirkumā; 2. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību; 3. apliecinājums, ka pretendents un persona, uz kuras finansiālajām iespējām tas balstās, būs solidāri atbildīgi par Līguma izpildi.     Ja pretendents Līguma izpildē plāno piesaistīt apakšuzņēmējus, kura sniedzamo pakalpojumu vērtība ir vismaz 10 procenti no Līguma vērtības, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums. |

## Atbilstoši PIL 49. pantam, Pasūtītājs pieņem Eiropas vienoto iepirkuma procedūras dokumentu, kas ir pieejams aizpildīšanai Eiropas komisijas tīmekļvietnē [ESPD (eis.gov.lv),](http://espd.eis.gov.lv/) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.

# TEHNISKAIS PIEDĀVĀJUMS UN FINANŠU PIEDĀVĀJUMS

## Parakstot tehnisko piedāvājumu, kuru iesniedz atbilstoši Nolikuma 3. pielikumam, pretendents apliecina, ka nodrošinās Pakalpojumu atbilstoši tehniskajā specifikācijā noteiktajām prasībām.

## Tehniskajā piedāvājumā iekļautajai informācijai jābūt pietiekamai, lai Pasūtītājs varētu pārliecināties par Pretendenta piedāvātā pakalpojuma atbilstību Pasūtītāja vajadzībām.

## Pretendents pieteikumā finanšu piedāvājumā cenas norāda *euro* bez PVN, ar ne vairāk kā 2 (divām) zīmēm aiz komata.

## Cenās ietver visas ar Pakalpojumu saistītās tiešās un netiešās izmaksas un visus riskus, kas pretendentam varētu rasties Līguma izpildē.

## Kopējo līgumcenu pieciem gadiem aprēķina, līgumcenu vienam gadam reizinot ar 5 (pieci – maksimālais līguma darbības termiņš gados).

## Tehniskais un finanšu piedāvājums ir saistoši pretendentam visā Līguma izpildes laikā.

# NODROŠINĀJUMI

## Nolikums paredz šādus saistību izpildes nodrošinājumus:

### Piedāvājuma nodrošinājumu,

### Avansa nodrošinājumu;

### Līgumsaistību izpildes nodrošinājumu.

## Saistību izpildes nodrošinājums (piedāvājumā nodrošinājums, avansa maksājuma nodrošinājums, Līguma izpildes nodrošinājums, garantijas laika nodrošinājums) bankas garantijas vai galvojuma apdrošināšana līguma (apdrošināšanas polises) (turpmāk – bankas garantija/apdrošinātāja galvojums) veidā ir kredītiestādes vai apdrošināšanas sabiedrības neatsaucama apņemšanās pēc Pasūtītāja kā bankas garantijas/apdrošinātāja galvojuma saņēmēja pirmā beznosacījumu pieprasījuma maksāt Pasūtītājam naudas summu, kas nepārsniedz bankas garantijā/apdrošinātājā galvojumā noteikto summu, ja pretendents vai piegādātājs neizpilda savas saistības, kas noteiktas bankas garantijā/apdrošinātāja galvojumā.

## Bankas garantija/apdrošinātāja galvojumam ir jābūt spēkā arī gadījumā, ja pretendentam vai piegādātājam ir pasludināta maksātnespēja vai arī pretendents vai piegādātājs ir likvidēts.

## Saistību izpildes nodrošinājumu (piedāvājuma nodrošinājuma, avansa maksājuma nodrošinājuma, Līguma izpildes nodrošinājuma un garantijas laika nodrošinājuma) dokumentu saturam jāatbilst Līguma prasībām.

## Pretendents vai piegādātājs iesniedz Pasūtītājam bankas garantijas/apdrošinātāja galvojuma oriģinālu.

## Apdrošināšanas prēmijai jābūt samaksātai par visu polisē noteikto apdrošināšanas summu uz polises iesniegšanas brīdi. Polisei pievieno samaksu apliecinošu dokumentu.

## Līgumā noteiktās bankas garantijas/apdrošinātāja galvojumi, kā arī to grozījumi (izņemot piedāvājuma nodrošinājumu), pirms parakstīšanas ir rakstiski jāsaskaņo ar Pasūtītāju.

## Ja Līguma izpildes termiņš pārsniedz bankas garantijā/apdrošinātāja galvojumā norādīto termiņu, piegādātājs ne vēlāk kā 10 (desmit) darba dienas pirms sākotnējā bankas garantijas/apdrošinātāja galvojuma termiņa beigām iesniedz Pasūtītājam dokumentu, kas apliecina bankas garantijas/apdrošinātāja galvojuma termiņa pagarināšanu.

## Pretendents vienlaicīgi ar citiem Nolikumā paredzētajiem piedāvājuma dokumentiem iesniedz **piedāvājuma nodrošinājumu**, kas parakstīts ar drošu elektronisko parakstu, bankas garantijas vai galvojuma apdrošināšana līguma (apdrošināšanas polises) veidā.

## Piedāvājuma maksājuma nodrošinājuma apmērs ir 2000,00 EUR (divi tūkstoši *euro* un 00 centi).

## Piedāvājuma nodrošinājums ir spēkā īsākajā no šādiem termiņiem:

### līdz Līguma noslēgšanai;

### līdz sešus mēnešus, skaitot no piedāvājuma iesniegšanas dienas;

### Attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz dienai, kad tas iesniedz Līguma nodrošinājumu pēc Līguma noslēgšanas.

## Piedāvājuma nodrošinājuma garantija paredz tā devēja neatsaucamu apņemšanos apmaksāt garantijā minēto summu uz garantijas saņēmēja norādīto kontu pēc atbilstoša garantijas saņēmēja pieprasījuma gadījumos, ja:

### pretendents atsauc savu piedāvājumu, kamēr ir spēkā piedāvājuma nodrošinājuma garantija;

### pretendents, kura piedāvājums izraudzīts saskaņā ar piedāvājuma izvēles kritēriju, neparaksta Līgumu Pasūtītāja noteiktajā termiņā;

### pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam Līgumā paredzēto līguma nodrošinājumu.

## Ja kā piedāvājuma nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:

### apdrošinātājs apņemas nekavējoties samaksāt Pasūtītājam pēc pirmā pieprasījuma pilnu piedāvājuma nodrošinājuma summu jebkurā no Nolikuma 9.12.punkta apakšpunktos norādītajiem gadījumiem;

### Pasūtītājam nav jāpieprasa piedāvājuma nodrošinājuma summa no pretendenta pirms prasības iesniegšanas apdrošinātājam;

### polisei jābūt no pretendenta puses neatsaucamai;

### prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

## Ja kā piedāvājuma nodrošinājums tiek iesniegta bankas garantija, tai jāatbilst šādiem papildu nosacījumiem:

### garantijai piemērojami Starptautiskās tirdzniecības palātas *(International Chamber of Commerce (ICC))* izdotie Vienotie noteikumi par pieprasījuma garantijām *(“Uniform Rules for Demand Guaranties”, ICC Publication No.758*), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;

### Pasūtītājam nav jāpieprasa piedāvājuma nodrošinājuma summa no pretendenta pirms pieprasījuma iesniegšanas garantijas devējam;

### bankas garantijai jābūt no pretendenta puses neatsaucamai.

## Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda.

## Piegādātājs 10 (desmit) darbdienu laikā pēc Līguma spēkā stāšanās iesniedz Pasūtītājam **avansa nodrošinājumu** bankas garantijas vai galvojuma apdrošināšanas līguma (apdrošināšanas polises) veidā.

## Avansa maksājuma nodrošinājuma apmērs ir līdz 30% apmērā no Līgumcenas bez PVN.

## Piegādātājam ir tiesības mazināt avansa garantiju proporcionāli pieņemto pakalpojumu nominālvērtībai.

## Avansa maksājuma nodrošinājums ir spēkā īsākajā no šādiem termiņiem:

## līdz brīdim, kad Piegādātājam izmaksātā avansa maksājuma saistības pilnībā ir dzēstas atbilstoši pieņemto pakalpojumu nominālvērtībai;

## līdz brīdim, kad Piegādātājs ir atmaksājis Pasūtītājam saņemtā avansa maksājuma saistību atlikumu;

## 10 (desmit) darbdienas pēc Līguma beigu datuma.

## Avansa maksājuma nodrošinājums tiek izmantots, ja Piegādātājam ir izmaksāts avanss, bet Līgums tiek izbeigts un avansa maksājuma saistības nav pilnībā dzēstas.

## Piegādātājs 10 (desmit) darbdienu laikā pēc Līguma spēkā stāšanās iesniedz Pasūtītājam **Līguma izpildes nodrošinājumu** bankas garantijas vai galvojuma apdrošināšana līguma (apdrošināšanas polises) veidā.

## Līguma izpildes nodrošinājuma apmērs ir 10% apmērā no viena gada Līgumcenas bez PVN.

## Līguma izpildes nodrošinājums ir spēkā 12 (divpadsmit) mēnešus, skaitot no Līguma noslēgšanas dienas.

## Līguma izpildes nodrošinājums tiek izmantots, lai segtu Pasūtītāja prasījumus (zaudējumu, procentu, līgumsodu) pret Piegādātāju, kas rodas Līguma izpildes laikā vai tā izbeigšanas gadījumos.

# PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA

## Pasūtītājs izslēdz pretendentu no dalības Iepirkumā jebkurā no PIL 42. panta pirmajā daļā minētajiem gadījumiem, ņemot vērā PIL 42. pantā noteiktos pretendentu izslēgšanas noteikumus.

## Pasūtītājs informāciju par izslēgšanas esamību iegūst un pārbauda PIL 42. panta noteiktajā kārtībā.

## Ja pretendents vai personālsabiedrības biedrs, ja pretendents ir personālsabiedrība, atbilst PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā noteiktajiem izslēgšanas gadījumiem, pretendents norāda to pieteikumā un, ja pretendents tiek atzīts par tādu, kuram būtu piešķiramas Līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

## Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā PIL 43. panta ceturtajā daļā noteikto kārtību.

## Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības Iepirkumā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no turpmākās dalības Iepirkumā.

## Ja pretendents neiesniedz skaidrojumu un pierādījumus, Pasūtītājs izslēdz pretendentu no dalības Iepirkumā kā atbilstošu PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā minētajiem izslēgšanas gadījumiem.

## Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.

# PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE

## Iepirkuma komisija veic piedāvājumu noformējuma pārbaudi, pretendentu un piedāvājumu atbilstības pārbaudi un izvēli slēgtā sēdē, ievērojot PIL un Nolikumā izvirzītās prasības.

## **Piedāvājuma noformējuma pārbaude**: Iepirkuma komisija pārbauda, vai piedāvājums sagatavots un noformēts atbilstoši Nolikuma 6. sadaļā norādītajām noformēšanas prasībām. Ja Iepirkuma komisija konstatē piedāvājuma noformējuma neatbilstību, Iepirkuma komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Nolikuma prasībām var būt par pamatu piedāvājuma noraidīšanai, ja neatbilstība ir būtiska.

## **Pretendentu un piedāvājumu atbilstības pārbaude**: Iepirkuma komisija pārbauda un izvērtē pretendenta un tā iesniegtā piedāvājuma atbilstību Nolikumā izvirzītajām prasībām. Ja Iepirkuma komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Iepirkuma komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai. Ja Iepirkuma komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.

## Piedāvājumu vērtēšanas laikā Iepirkuma komisija pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus. Gadījumā, ja Iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

## Attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Iepirkuma komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Iepirkuma komisija pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Iepirkuma komisija, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.

## **Piedāvājuma izvēle:** Iepirkuma komisija no visiem Nolikuma prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar šādiem kritērijiem:

|  |  |  |
| --- | --- | --- |
| Nr. | Kritērijs | Punktu skaits |
| 11.6.1. | Piedāvātā nomas maksa. Punkti kritērijā tiek piešķirti, zemāko piedāvāto līgumcenu (Finanšu piedāvājuma pozīcija „kopā 60 mēnešos bez PVN, EUR”) dalot ar vērtējamā piedāvājuma līgumcenu un reizinot ar punktu skaitu par kritēriju. | **60** |
| 11.6.2. | Piedāvātā izmaiņu pieprasījumu realizācijas stundas likme. Punktu kritērijā tiek piešķirti, dalot zemāko piedāvāto stundas likmi (Finanšu piedāvājuma pozīcija „Piedāvātā stundas likme” ar vērtējamā piedāvājuma stundas likmi un reizinot ar punktu skaitu par kritēriju. | **20** |
| 11.6.3. | Programmatūras papildus iespējas, kas pārsniedz obligātās prasības: | **15** |
| 11.6.3.1. | Koplietošanas mapes; | 5 |
| 11.6.3.2. | Galerija; | 5 |
| 11.6.3.3. | Pedagogu darba grafiki . | 5 |
| 11.6.4. | Serveru noslodze (tiek piešķirts atbilstošais vērtējums, vērtējums nesummējas): | **3** |
| 11.6.4.1. | Paredzamā gada vidējā serveru noslodze pārsniedz 70%; | 3 |
| 11.6.4.2. | Paredzamā gada vidējā serveru noslodze ir no 40% līdz 70% (neieskaitot); | 2,5 |
| 11.6.4.3. | Paredzamā gada vidējā serveru noslodze ir no 25% līdz 40% (neieskaitot); | 1,5 |
| 11.6.4.4. | Paredzamā gada vidējā serveru noslodze ir līdz 25%. | 0 |
| 11.6.5. | Atjaunojamās enerģijas īpatsvars. Pretendentam ar visaugstāko atjaunojamās enerģijas īpatsvaru piešķir 2 punktus. Pārējiem pretendentiem punkti tiek piešķirti, vērtējamā piedāvājuma atjaunojamās enerģijas īpatsvaru dalot ar augstāko atjaunojamās enerģijas īpatsvaru un reizinot ar punktu skaitu par kritēriju. Pretendentam, kurš neizmanto atjaunojamo enerģiju, punkti šajā kritērijā netiek piešķirti | **2** |
|  | **KOPĀ:** | 100 |

## Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kuram pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, likviditātes kopējais koeficients ir lielāks.

## **Izslēgšanas noteikumu pārbaude un lēmuma pieņemšana**: Iepirkuma komisija izslēgšanas noteikumu pārbaudi veic pretendentam, kuram būtu piešķiramas Līguma tiesības. Izslēgšanas noteikumu pārbaudi veic arī piedāvājumā atbilstoši PIL 42. panta pirmās daļās 9., 10. un 11. punktā, kā arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām.

## Iepirkuma komisija piešķir Līguma slēgšanas tiesības pretendentiem, kuru iesniegtie piedāvājumi atbilst visām Nolikumā noteiktajām prasībām un, kuri nav izslēdzami no dalības Iepirkumā saskaņā ar PIL 42. pantu un Starptautisko un Latvijas Republikas nacionālo sankciju likuma 11.1 panta noteikto regulējumu.

## Iepirkuma komisija var pieņemt lēmumu pārtraukt Iepirkumu bez rezultāta šādos gadījumos:

### ja nav saņemts neviens piedāvājums;

### nav saņemts neviens Nolikuma prasībām atbilstošs piedāvājums;

### ja tam ir cits objektīvs pamatojums.

# LĪGUMA NOSLĒGŠANA

## Pasūtītājs PIL 37. pantā noteiktajā kārtībā informē visus pretendentus par Iepirkuma rezultātā pieņemto lēmumu.

## Ja pretendents vai personālsabiedrības biedrs, ja pretendents ir personālsabiedrība, nav reģistrēts NATO, Eiropas Savienības vai Eiropas Ekonomikas zonas dalībvalstī, vai pretendenta patiesais labuma guvējs nav NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis, pretendents pirms līguma slēgšanas pieprasa atzinumu kompetentai valsts drošības iestādei, ko iesniedz Pasūtītājam vismaz 35 dienu laikā pēc Iepirkuma rezultātu paziņojuma saņemšanas. Ja valsts drošības iestāde nav piekritusi, ka ir pietiekami droši slēgt iepirkumu ar konkrēto juridisko personu, vai arī noteiktajā termiņā atzinums netiek iesniegts Pasūtītājam, pretendents tiek izslēgts no dalības iepirkumā[[3]](#footnote-3).

## Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja Puses nav vienojušās citādāk. Ja norādītajā termiņā izraudzītais pretendents neparaksta Līgumu, tas tiek uzskatīts par atteikumu no Līguma slēgšanas tiesībām.

## Līgums tiek slēgts PIL 60. panta noteiktajā kārtībā un saskaņā ar Nolikuma 4. pielikumā pievienoto līguma projektu.

# LĪGUMA GROZĪJUMI

## Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.

## Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu (veidu un Iepirkuma dokumentos noteikto mērķi). Iepirkuma līguma būtiski grozījumi var attiekties uz līgumcenas pārskatīšanu (palielināšanu vai samazināšanu), Pasūtītāja izvēles iespēju izmantošanu attiecībā uz elektroniskā žurnāla informācijas sistēmas lietotāju – Departamenta padotībā esošo pirmsskolas izglītības iestāžu vai grupu vai audzēkņu (atkarībā no piedāvātā apmaksas modeļa), skaitu, kā arī, ja pasūtītājam ir nepieciešami papildu pakalpojumi – elektroniskā žurnāla informācijas sistēmas funkcionalitātes papildinājumi, kas nebija iekļauti sākotnējā Iepirkuma tehniskajā specifikācijā, bet ir nepieciešami sistēmas efektīvākai darbībai.

## Būtisku Iepirkuma līguma grozījumu gadījumā Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas.

## Citi Līguma grozījumi var tikt veikti PIL 61. pantā noteiktajā kārtībā.

# PIELIKUMI

Nolikumam ir pievienoti 4 (četri) pielikumi, kas ir tā neatņemamas sastāvdaļas:

1. pielikums „Tehniskā specifikācija” uz 14 lp. ar pielikumiem: “Novērtējums par ietekmi uz datu aizsardzību” (13 lp.) un “Pasākumi, kas paredzēti risku novēršanai, tostarp garantijas, drošības pasākumi un mehānismi, ar ko nodrošina personas datu aizsardzību” (9 lp.);

## 2. pielikums „Pieteikums un finanšu piedāvājums” forma uz 4 lp.;

## 3.pielikums „Tehniskā piedāvājuma forma” uz 2 lp.,

## 4. pielikums „Līguma projekts” 8 lp. ar pielikumiem: “Tehniskā specifikācija” (1 lp.), “Finanšu piedāvājums” (1 lp.), “Pārziņa un apstrādātāja līguma” (11 lp.).

Iepirkuma komisijas priekšsēdētāja K. Graudumniece

Graudumniece 67026892

1. Rīgas domes 26.01.2022. saistošie noteikumi Nr.115 “Par Rīgas valstspilsētas pašvaldības 2022. gada budžetu: *“16. Noteikt, ka Rīgas domes Finanšu un administrācijas lietu komiteja lemj par investīciju projektu pieteikumu iesniegšanu Vides aizsardzības un reģionālās attīstības ministrijai, kā arī lemj par investīciju projektu pieteikumu iesniegšanu citām nacionālā finansējuma pieteikumu grantu vai aizņēmumu programmām. Investīciju projektu pieteikumus izvirza no šo saistošo noteikumu 8. pielikumā “Rīgas valstspilsētas pašvaldības indikatīvo augstas* *gatavības un prioritāro investīciju projektu kopsavilkums 2022.–2024. gadam” iekļautajiem projektiem vai 2021. gadā ar Ministru kabineta rīkojumiem par aizņēmuma piešķiršanu atbalstītajiem, bet nerealizētajiem projektiem. Projektu finansējums un pašvaldības līdzfinansējums ir iekļauts pamatbudžeta programmā 01.27.00. “Investīciju programmas realizācija”, kuras izlietojuma uzskaiti nodrošina Finanšu departaments. Izvērtējot projektu virzības gaitu, pieejamo finansējumu pamatbudžeta programmā 01.27.00. “Investīciju programmas realizācija”, Rīgas domes Finanšu un administrācijas lietu komiteja lemj par investīciju projektu realizāciju arī bez ārējā finansējuma piesaistes.”* [↑](#footnote-ref-1)
2. Informācija par to, kā ieinteresētais pretendents var reģistrēties par Nolikuma saņēmēju, pieejama:

   https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-2)
3. Ministru kabineta 28.07.2015. noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. – 36.3 p. [↑](#footnote-ref-3)